Muhammad Afif al-Banjari

Syekh Muhammad Afif bin Qadhi H. Mahmud bin Jamaluddin al-Banjari (habis umur sakitaran tahun 1916) nang bagalar Datu Landak adalah saurang ulama matan Martapura, Banjar, Kalimantan Selatan. Sidin jua tarkanal maraga suah mambantui pambangunan Masigit Al-Karomah, Martapura.
jmpl|Makam Syekh Muhammad Afif Al-Banjari (Datu Landak)

 Silsilah 
Muhammad Afif adalah cicit matan ulama ganal Kalimantan, Syekh Muhammad Arsyad bin Abdullah al-Hindi al-Banjari. Garis katurunannya yaitu Muhammad Afif bin Sari binti Khalifah Zainuddin bin Syekh Muhammad Arsyad al-Banjari. Abah matan Datu Landak jua marupakan katurunan Pangiran Diponegoro. Silsilahnya yaitu Muhammad Afif bin Anang Mahmud bin Jamaluddin bin Kyai Dipasunda bin Pangeran Diponegoro. Muhammad Afif  adalah abah matan Syekh Abdurrahman Siddiq al-Banjari. Sidin lahir di Kampung Dalam Pagar, Martapura, Banjar.

 Riwayat 
Diriwayatakan, Muhammad Afif dibari galar Datu Landak maraga pas inya bajikir, bulu awak sidin bacahaya wan badiri kujur nang kaya bulu landak.

 Pamakaman 
Kubah Datu Landak kada baandak jauh matan kubuh buyut sidin, Datu Kalampaian. Sidin bakubur di Kubah Datu Landak nang ada di kampung Kelampaian Tengah, Astambul, Kabupatin Banjar.

 Jujuhutan 

Tumbung:Ulama Banjar